ڕۆبێرت ئێف کێنێدی جونیەر

ڕۆبەرت فرانسیس کەنەدی جونیەر (لەدایکبووی ١٧ی کانوونی دووەمی ١٩٥٤) ناسراو بە ئاڕ ئێف کەی جونیەر، سیاسەتمەدار، پارێزەر و چالاکوانێکی ئەمریکییە. لە ساڵی ٢٠٢٤، دۆناڵد ترامپ ڕۆبەرتی وەک کاندید بۆ پۆستی وەزیری تەندروستی و خزمەتگوزارییە مرۆیییەکان و لە دووەمین کابینەی سەرۆکایەتیی خۆی دەستنیشانی کرد.

ڕۆبەرت بەشێکە لە بنەماڵەی کێنەدی، بە دیاریکراوی کوڕی سیناتۆر و داواکاریی گشتیی پێشووتر ڕۆبەرت ئێف کێنەدی و برازای سەرۆکی پێشوو جۆن ئێف کێنەدی و سیناتۆر تێد کێنەدییە. دوابەدوای بەسەربردنی تەمەنی منداڵی لە واشینگتن دی سی، کێنەدی خوێندنی زانکۆی لە زانکۆی ھارڤارد بەشی یاسا تەواو دەکات. دوای ئەوە وەک یاریدەدەری داواکاریی گشتیی نیویۆرک کار دەکات لەناوەڕاستی ھەشتاکان، بە دیاریکراوی کاری کردووە لەسەر دۆسیە پەیوەستەکانی ژینگە. لەمیانی ئەرکەکەیدا، کێنەدی چەندین دۆسیەی بەرامبەر کۆمپانیا زەبەلاحەکان بردووەتەوە کەوا دەستیان ھەبوو لە پیسکردنی ژینگە. ھەر لە درێژەی ھەوڵەکانی بۆ پاراستنی ژینگە، کێنەدی دوو ڕێکخراوی قازانج نەویستی دانا کە ئەوانیش بریتی بوون لە ئینڤایرۆمێنتەڵ لیتیگەیشن و واتەرکیپەر ئەڵایەنس. لە ھەڵبژاردنی ھەڵبژاردنی سەرۆکایەتیی ویلایەتە یەکگرتووەکانی ئەمریکا (٢٠٢٤)دا، کێنەدی وەک کاندیدێکی سەربەخۆ پاڵێوراو بوو بۆ پۆستی سەرۆکایەتیی ئەمریکا. لە کۆتا قۆناغەکانی ھەڵبژاردنەکەدا، کێنەدی کشانەوەی خۆی ڕاگەیاند و پشگیری بۆ دۆناڵد ترامپ دووپات کردەوە.

لە ساڵی ٢٠٠٥ەوە، کێنێدی ڕۆڵی ھەبووە لە بڵاوکردنەوەی زانیاریی ھەڵە لەبارەی ڤاکسین کردن و تیۆری پیلانگێڕیی جۆراوجۆر لەبارەی تەندروستیی گشتی لەوانەش بانگەشەی ئەوەی کردووە کە پەیوەندیی ھەیە لە نێوان ڤاکسینەکان و ئۆتیزم.
وێنۆک|240x240پیکسڵ| کێنێدی لەگەڵ مامی جۆن ئێف کێنێدی لە نووسینگەی سەرۆکایەتی کۆشکی سپی، ساڵی ١٩٦١

 سەرچاوەکان 

پۆل:خێزانی کێنیدی
پۆل:دەرچووانی زانکۆی ھارڤارد
پۆل:سەربەخۆکانی کالیفۆڕنیا
پۆل:نووسەرانی سیاسیی ئەمریکی
پۆل:ئەمریکییەکانی بە ڕەگەز ئیری
پۆل:نووسەرە ناخەیاڵییە ئەمریکییەکانی سەدەی ٢١ەم
پۆل:نووسەرە پیاوە ئەمریکییەکانی سەدەی ٢١ەم
پۆل:نووسەرە ناخەیاڵییە ئەمریکییەکانی سەدەی ٢٠ەم
پۆل:نووسەرە پیاوە ئەمریکییەکانی سەدەی ٢٠ەم
پۆل:زیندووان
پۆل:لەدایکبووانی ١٩٥٤
پۆل:ئەمریکییەکانی بە ڕەگەز ھۆڵەندی